‘Zuma luister na Suid-Afrikaners’ sê ANCZizi Kodwa. Foto: Instagram. Die ANC het pres. Jacob Zuma geloof vir die aanstelling van Pravin Gordhan as minister van finansies. Dié aanstelling het gevolg skaars 5 dae ná die afdanking van Nhlanhla Nene, die aanstelling van Des van Rooyen in sy plek en die heraanstelling van Gordhan, wat tussen 2009 en 2014 aan die hoof van die tesourie gestaan het. “Die ANC ondersteun Zuma in sy besluit,” het Zizi Kodwa, ANC-woordvoerder, gesê. Van Rooyen sal Gordhan se portefeulje as minister van samewerkende regering inneem. Na aanleiding van die rondomtalieskuiwe van die afgelope vyf dae, waarin baie kommentators en gewone burgers hul stemme laat hoor het, sê Kodwa dit “wys dat Zuma na gewone Suid-Afrikaners ook luister. “Pres. Zuma se aanstelling van Gordhan is ŉ duidelike bewys dat die regering nie net verantwoordelik is nie, maar ook verantwoordbaar is,” het Kodwa gesê. Volgens Kodwa stel die ANC openbare aktivisme hoog op prys in sake wat Jan Alleman raak. “Publieke kommer oor die aanstelling van Van Rooyen as minister van finansies wys dat Suid-Afrikaners die toekoms van die land se ekonomie op die hart dra.”